**Վարդգես Մահտեսյան** կամ **Վարդգէս Մահտեսեան** (*հուն․՝ Βαρτκές Μαχτεσιάν*, նոյեմբերի 13, 1950(1950-11-13), Նիկոսիա, Նիկոսիայի շրջան, Կիպրոս), կիպրոսահայ քաղաքական գործիչ, մարքեթինգի և կառավարման ոլորտում մեծ փորձով հայտնի գործարար, որը ղեկավարում է Նիկոսիայի և Արաբական Միացյալ Էմիրությունների երկու ընկերություններ՝ *International Cable Corporation* և *Troodos Electric Cables Ltd*:

2006 թվականից Կիպրոսի Ներկայացուցիչների պալատում հայ համայնքի ներկայացուցիչն է։

Կենսագրություն
--------------

Վարդգես Մահտեսյանը ծնվել է Նիկոսիայում ( Կիպրոս ), 1950 թվականի նոյեմբերի 13-ին։ Նիկոսիայի Մելիքյան-Ուզունյան տարրական դպրոցը և Անգլիական ավագ դպրոցը 1970 թվականին ավարտելուց հետո ստացել է բիզնեսի կառավարման դիպլոմ Հարթֆիլդի պոլիտեխնիկական համալսարանում (Հարթֆորդշիր, ՄԹ), որից հետո՝ 1974 թվականին, ստացել է կառավարման մագիստրոսի կոչում։

Նրա մասնագիտական գործունեությունը սկսվել է 1975 թվականին իտալա-հունական մալուխներ արտադրող Cable Corporation-ում՝ որպես Իրանի տարածքային կառավարիչ։ 1978 թվականին տեղափոխվել է Արաբական Միացյալ Էմիրություններ՝ սկզբում որպես մարքեթինգի մենեջեր, այնուհետև որպես *International Cable Corporation*-ի գործադիր տնօրեն և բաժնետեր, պաշտոն, որը նա զբաղեցնում է մինչ օրս՝ պարբերաբար այցելություններ կատարելով տարածաշրջան։

1986 թվականին նա մշտապես վերադարձել է Կիպրոս և ձեռք է բերել *Troodos Electric Cables Ltd*-ի սեփականությունը։

Հասարակական և քաղաքական գործունեություն
---------------------------------------

1990-ական թվականների սկզբին եղել է Կիպրոսում Հայ երիտասարդների ասոցիացիայի ( Armenian Young Mens Association (AYMA)) ֆուտբոլային թիմի մարզիչը և մի քանի տարի աշխատել որպես ակումբի նախագահ։

1998-2004 թվականներին եղել է Կիպրոսի Անգլիական դպրոցի կառավարման խորհրդի անդամ (1998-2004 թթ.):

1996-2007 թվականներին ընտրվել է Կիպրոսի Հայոց Առաջնորդարանի Թեմական խորհրդի անդամ։ Նա այդ պաշտոնը զբաղեցրել է մինչև 2006 թվականը որպես հայ կրոնական համայնքի ներկայացուցիչ՝ ստանալով ձայների 52,60%-ը (899) ընդդեմ բժիշկ Վահագն Աթամյանի։

2006 թվականի մայիսի 21-ի Կիպրոսի խորհրդարանական ընտրություններում ընտրվել է Ներկայացուցիչների պալատի անդամ՝ լինելով Հայ կրոնական խմբի անդամ։ ի պաշտոնե (*ex officio)* խորհրդի անդամ է 2006 թվականի մայիսի 21-ից։ 2011 թվականի մայիսի 22-ին վերընտրվել է (5 տարի ժամկետով) երկրորդ անգամ՝ ապահովելով քվեների 67,67%-ը (1,105) ընդդեմ դոկտոր Անտրանիկ Աշճյանի։ Պաշտոնը զբաղեցնում է առ այսօր։

Նա Ներկայացուցիչների պալատի կրթական հարցերի մշտական հանձնաժողովի անդամ է։

Պարգևներ
--------

Հայաստանի Հանրապետության 20-ամյակի առթիվ 2011 թվականի սեպտեմբերի 17-ին ՀՀ Նախագահ Սերժ Սարգսյանը Կիպրոսի պատգամավոր Վարդգես Մահտեսյանին պարգևատրել է «Մխիթար Գոշ» հեղինակավոր մեդալով՝ պետական, հասարակական և քաղաքական նշանակալի գործունեության համար։ Արարողությանն հաջորդել է ընդունելություն բարձրաստիճան քաղաքական պաշտոնյաների և այլ հյուրերի մասնակցությամբ։

Ընտանիք
-------

Վարդգես Մահտեսյանն ամուսնացած է Լիբանանից Մեգգի Սահակյանի հետ և 2006 թվականի տվյալներով ունի մեկ որդի՝ Վիգեն (15 տարեկան) և մեկ դուստր՝ Կարլա (12 տարեկան)։

Ծանոթագրություններ
------------------

1. ↑  «Homepage | Troodos Electric Cables». *www.troodoselectric.com.cy*. Վերցված է 2022 թ․ հուլիսի 31-ին.
2. 1 2  Lazarian, Emil (03/24/2006). «Gibrahayer. VARTKES MAHDESSIAN TO CONTEST ARMENIAN MP POST IN MAY ELECTIONS».(չաշխատող հղում)
3. 1 2 3  «Mr. Mahdessian Vartkes | CYPRUS ARMENIANS | GIBRAHAYER». *www.cyprusarmenians.com*. Վերցված է 2022 թ․ հուլիսի 31-ին.
4. ↑  «Parliament Of Cyprus». *web.archive.org*. 2019 թ․ հուլիսի 10. Արխիվացված է օրիգինալից 2019 թ․ հուլիսի 10-ին. Վերցված է 2022 թ․ հուլիսի 31-ին.
5. ↑  «MP VARTKES MAHDESSIAN: MKHITAR KOSH MEDAL | Community News | CYPRUS ARMENIANS | GIBRAHAYER».
6. ↑  «MP VARTKES MAHDESSIAN: MKHITAR KOSH MEDAL» (PDF). *CYPRUS ARMENIANS-GIBRAHAYER*. 2011 թ․ սեպտեմբերի 24.
7. ↑  «Mr. Mahdessian Vartkes | CYPRUS ARMENIANS | GIBRAHAYER».